കര്ക്കടക സ്പെഷ്യല് മുക്കുറ്റി കുറുക്ക് ആരോഗ്യസംരക്ഷണത്തിനും സുഖ ചികിത്സകള്ക്കും ഏറെ പ്രാധാന്യമുള്ള സമയമാണ് കര്ക്കടകം. പ്രത്യേക ചികിത്സയുടെയും പരിചരണത്തിന്റെയും കാലം കൂടിയാണിത്. കര്ക്കടക സ്പെഷ്യല് വിഭവങ്ങള്ക്കും വന് പ്രചാരമുള്ള ഒരു സമയമാണിത്. അത്തരത്തിലൊരു കര്ക്കടക സ്പെഷ്യല് കുറുക്ക് പരിചയപ്പെടാം. ദശപുഷ്പങ്ങളില് ഒന്നാണ് മുക്കുറ്റി. മുക്കുട്ടിയുടെ ഔഷധ ഗുണങ്ങള് എണ്ണിയാലൊതുങ്ങില്ല. രക്ത സ്രവത്തിനെ തടയാനും അജീര്ണത്തിന് ഉത്തമവുമാണിത്. കര്ക്കടക സ്പെഷ്യല് മുക്കുറ്റി കുറുക്ക് എങ്ങനെ തയാറാക്കാം എന്ന് നോക്കാം. Read Also: കര്ക്കടകത്തില് ഉത്തമം ഈ ഉലുവാ കഞ്ഞി 7 ദിവസം കുടിച്ചാല് ശരീരത്തിന് നല്ലത് ചേരുവകള് മുക്കുറ്റി ഒരു പിടി പച്ചരി 12 കപ്പ് തേങ്ങാ ചിരകിയത് 12 കപ്പ് ശര്ക്കര ഉരുക്കിയത് 1 കപ്പ് ജീരകം 12 സ്പൂണ് നെയ്യ് 1 സ്പൂണ് ചെറിയ ഉള്ളി 2 എണ്ണം തയാറാക്കുന്ന വിധം പച്ചരി നാല് മണിക്കൂര് നേരം കുതിര്ത്ത് വയ്ക്കുക. ശേഷം പച്ചരി, തേങ്ങ, കഴുകി വൃത്തിയാക്കിയ മുക്കുറ്റി, എന്നിവ വെള്ളം ചേര്ത്ത് നല്ലത് പോലെ അരച്ചെടുക്കുക. ചുവട് കട്ടിയുള്ള ഒരു പാത്രത്തില് അരച്ച കൂട്ടും ശര്ക്കര പാനിയും ചേര്ത്ത് അടുപ്പില് വച്ച് തിളപ്പിച്ച് കുറുകി വരുമ്ബോള് ജീരകം പൊടിച്ചത് ചേര്ത്ത് വാങ്ങി വയ്ക്കാം. മറ്റൊരു ചട്ടിയില് നെയ്യ് ഒഴിച്ച് ചെറിയ ഉള്ളി അരിഞ്ഞ് മൂപ്പിച്ച് ചേര്ത്ത് ഇളക്കി കൊടുക്കുക.